32005D0943
L 342/94
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 21 декември 2005 година
за изменение на Решение 93/195/ЕИО относно ветеринарно-санитарните условия и ветеринарното сертифициране при повторното въвеждане на регистрирани коне за надбягвания, спортни състезания и културни прояви след временен износ
(нотифицирано под номер C(2005) 5496)
(2005/943/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (1), и по-специално член 19, ii) от нея,
като има предвид, че:
(1)
В съответствие с Решение 93/195/ЕИО на Комисията (2) повторното въвеждане на регистрирани коне за надбягвания, състезания и културни прояви след временен износ се свежда до коне, държани за по-малко от 30 дни в трета страна.
(2)
Съгласно това решение обаче, коне, които са взели участие в Световната купа за издръжливост на Обединените арабски емирства и отговарят на изискванията, установени в упоменатото решение, се разрешава да бъдат въведени отново на територията на Общността след временен износ за период по-малко от 60 дни.
(3)
С оглед да се улесни участието на коне с произход от Общността в тези състезания, това специално правило следва да важи за всички състезания за Световната купа за издръжливост, проведени съгласно правилата, включително за ветеринарния контрол, на Международната федерация по конен спорт (МФКС), независимо от това в коя от одобрените съгласно Директива 90/426/ЕИО страни се е провело състезанието.
(4)
Решение 93/195/ЕИО трябва да бъде съответно изменено.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Решение 93/195/ЕИО се изменя, както следва:
1.
В член 1 седмото тире се заменя със следния текст:
„-
са взели участие в Световната купа за издръжливост, независимо от това в коя от одобрените съгласно Директива 90/426/ЕИО страни се провежда състезанието, и отговарят на изискванията, определени в здравния сертификат в съответствие с образеца, установен в приложение VII към настоящото решение.“
2.
Приложение VII се заменя с приложението към настоящото решение.
Член 2
Настоящото решение се прилага от 27 декември 2005 г.
Член 3
Адресати на настоящото решение са държавите-членки.
Съставено в Брюксел на 21 декември 2005 година.